钦定古今图书集成/历象汇编/乾象典/第083卷 > 喜雨 刘曙
## 钦定古今图书集成/历象汇编/乾象典/第083卷 > 喜雨 刘曙

柳阴未暗江南绿，万壑千林雨光足。堤上桃花点水
平，岩头雪乳飞泉曲。渺渺烟蓑何处归，游麟瀺灂绕
鱼矶。不然闲杀任公子，空羡如船赤鲤肥。亦有鸩幽
闭户客，博山旧翠添新碧。夜听空阶环珮声，朝嫌短
绠缾罂窄。郊外泥香楼外丝，踏青休恨湿胭脂。紫驑
芳草吴绫袜，三月春风醉未迟。